ФК Рая Вальекана

«Ра́я Вальека́на» () — іспанскі футбольны клуб, які размяшчаецца ў горадзе Мадрыдзе. Клуб быў заснаваны 29 мая 1924 года. Хатнія сустрэчы праводзіць на стадыёне «Эстадзіа дэ Вальекас», чыя назва паходзіць ад прадмесця Вальекас, у якім стадыён знаходзіцца. Ёсць трэцім паводле поспехаў мадрыдскім клубам пасля «Рэала» і «Атлетыка».

 Гісторыя 
«Рая Вальекана» быў заснаваны 29 мая 1924 года родным горадзе Прудэнсіі Прыега, жонкі першага прэзідэнта клуба Хуліяна Уэрты. Натхнёныя магутным аргенцінскім клубам «Рывер Плэйт», у 1949 годзе, пасля дамоўленасці з мадрыдскім «Атлетыка», на спартыўную кашулю дружыны была дададзена чырвоная дыяганальная палосачка, а клуб упершыню ў сваёй гісторыі дасягнуў трэцяга дывізіёна іспанскага першынства«Historia resumida del Rayo». Rayo Vallecano..

У 1980-х і 1990-х гадах клуб выступаў нестабільна, чаргуючы сезоны ў Ла Лізе і Сегундзе. Сезон 1984—1985 гадоў клуб і зусім правёў у трэцяй паводле значнасці лізе іспанскага футболу«Classification 2nd Division 1983—1984». BD Futbol.. У 1999 годзе клуб зноў набыў права ўдзелу ў найвышэйшым дывізіёне. Менавіта адсюль пачаўся самы яскравы перыяд у гісторыі клуба. У сезоне 2000—2001 гадоў «Раё» здолеў дасягнуць стадыі чвэрцьфіналу Кубка УЕФА, дзе саступіў будучаму фіналісту «Алавесу». Цікава, што квіток у турнір клуб атрымаў дзякуючы квоты праз сумленную гульню«El 'Fair Play', ¿una puerta abierta para jugar en Europa?». Terra..

Услед рушыў цяжкі час, бо клуб паслядоўна вылятаў з дывізіёнаў у 2003 і 2004 гадах. У сезоне 2005—2006 гадоў трэнерскую пасаду заняў Мічэл, былая легенда мадрыдскага «Рэала» ў 1980-х і 1990-х гадах«Michel, nuevo entrenador del Rayo». ABC.. «Рая» скончыў сезон 2006—2007 гадоў на другім месцы ў трэцім дывізіёне, атрымаўшы права ўдзелу ў плэй-оф на прасоўванне далей, аднак трываў паражэнне ў фінале ад «Эйбара» з лікам 1:2«El Eibar regresa a Segunda tras remontar ante el Rayo Vallecano». Diario AS.. У наступнай кампаніі дружына вярнулася ў Сегунду пасля чатырохгадовай адсутнасці, усё ж такі прасунуўшыся праз плэй-оф. Гэтым разам былі перагуляныя «Бенідорм» у паўфінале і «Самора» ў фінале з лікам 2:1«El Rayo vuelve a la División de Plata del fútbol español». Marca..

У першым сезоне па вяртанні мадрыдцы фінішавалі на камфортным 5 месцы. У тым жа годзе жаночая дружына клуба ўпершыню здабыла тытул чэмпіёнак Іспаніі, але ў Лізе чэмпіёнаў выбыла з турніру ўжо на стадыі 1/32 фіналу. У сезоне 2010—2011 гадоў «Рая Вальекана» заняў 2 месца і вярнуўся, такім чынам, у найвышэйшы дывізіён пасля васьмігадовай адсутнасці. У канцы сакавіка 2012 года, у падтрымку пратэстаў у Іспаніі ў 2011—2012 гадоў, каманда прыняла рашэнне зрабіць адзін дзень выходных, каб далучыцца да дэманстрацый«Rayo Vallecano players strike over Spanish austerity cuts». When Saturday Comes.. У жніўні 2015 года «Рая Вальекана» набыла большую частку правоў на клуб «Аклахома-Сіці», франшызы NASL. Набыты клуб атрымаў назву «Рая Аклахома-Сіці». Гэта было першым заходным крокам іспанскага клуба на амерыканскі спартыўны рынак, што адлюстравала спонсарская ўгода 2013 года з Qbao, якая павінна была пашырыць вядомасць клуба за мяжой«El Rayo compra la mayoría de acciones del Oklahoma City». AS.. Аднак, праект быў згорнуты амаль праз год з чынніку вылету «Рая» з Ла Лігі і спрэчак паміж саўладальнікамі амерыканскага клуба, што прывяло да змяншэння фінансавання з амерыканскага боку. Вылет з топ-дывізіёна скончыў пяцігадовую серыю знаходжання клуба ў эліце.

Першы сезон сталічнага клуба ў Сегундзе склаўся няўдала праз праблемы як на гульнявой пляцоўцы, гэтак і па-за ейнымі межамі. Праз клуб прайшлі 3 розныя трэнеры, і, нарэшце, выбар спыніўся на легендарным Мічэле«Míchel has been appointed the new coach of Rayo Vallecano». La Liga.. Ён ажывіў клуб і выцягнуў яго з зоны вылету на 12 радок. Наступны сезон пачаўся з таго, што спартыўным дырэктарам «Рая» стаў былы брамнік клуба Давід Кабенья. Паводле выніку сезону мадрыдцы перамаглі ў Сегундзе, зарабіўшы 76 пунктаў у 42 гульнях, трыўмфальна вярнуўшыся ў Ла Лігу. У сезоне 2018—2019 гадоў «Рая» трываў паражэнне ў дэрбі супраць «Хетафэ» з лікам 2:1. 4 мая 2019 года клуб паводле вынікаў вярнуўся ў Сегунду праз паражэнне ад «Левантэ» з лікам 4:1«Rayo Vallecano relegated to the Segunda Division». Football Espana.. У гэтым сезоне «Рая» заняў апошнюю 20 пазіцыю ў турнірнай табліцы.

 Склад 
 Актуальны на 15 лютага 2025 года

 Крыніцы 

 Спасылкі 
 Афіцыйная старонка
 Афіцыйная супольнасць «ВКонтакте»
 Клубны профіль на futbolme.com 

Катэгорыя:Спорт у Мадрыдзе